# Aemilianus

### Wikipedia

Keisari Aemilianus roomalaisessa kolikossa

Marcus Aemilius Aemilianus (n. 207–253) oli Rooman keisari noin kolmen kuukauden ajan vuonna 253.

Aemilianus syntyi Pohjois-Afrikassa ja oli todennäköisesti lähtöisin vaatimattomista oloista. Hän onnistui kuitenkin luomaan itselleen merkittävän sotilasuran ja sai vuonna 252 nimityksen Ala-Moesian maaherraksi. Tässä tehtävässä hän joutui tekemisiin Roomaa uhkaavien goottien kanssa.

Gootit olivat käyneet hävyttömiksi ja vaativat korotuksia niihin maksuihin, joita heille keisari Trebonianus Galluksen käskystä maksettiin vastineeksi rauhasta. Aemilianus ilmoitti kuitenkin tylysti gooteille, että maksut lopetetaan kokonaan. Kun gootit tästä suuttuneena hyökkäsivät rajan yli, innosti Aemilianus roomalaisia joukkoja taisteluun lupaamalla näille kaikki ne rahat, joita oli aiemmin maksettu gooteille. Tästä rohkaistuneina roomalaiset murskasivat gootit ja saman tien huusivat voitokkaan Aemilianuksen uudeksi keisariksi, vätyksenä pidetyn Trebonianus Galluksen tilalle. Aemilianus lähti joukkoineen kohti Roomaa.

Trebonianus Gallus yritti pysäyttää Aemilianuksen etenemisen, mutta omat sotilaat pettivät hänet. Trebonianus Gallus murhattiin ja Aemilianus marssi esteettä Roomaan.

Ja sitten historia toisti itseään: Reinin legioonien komentaja Valerianus nousi kapinaan Aemilianusta vastaan ja lähti joukkoineen kohti Roomaa. Aemilianus yritti pysäyttää Valerianuksen etenemisen, mutta omat sotilaat pettivät hänet. Eli hänet murhattiin ja Valerianus marssi esteettä Roomaan.

Aemilianuksen valtaantulo ja siitä poistuminen noudattivat 200-luvun Rooman tapoja. Sotilaat vaihtoivat hallitsijoita aina, kun sen itselleen edulliseksi katsoivat. Tarvittiin poikkeuksellista onnea ja lahjakkuutta, jos aikoi pysyä keisarina hengissä pitkään. Aemilianuksen kolmen kuukauden keisarius oli tosin poikkeuksellisen lyhyt, sillä useimmiten keisarius kesti kahdesta kolmeen vuotta.

Aemilianuksesta saatavilla oleva tieto on hajanaista ja osittain epäluotettavaa. Historianopiskelijat käyttävätkin Aemilianusta lähdekritiikin harjoittelemiseen.

## [muokkaa] Kirjallisuutta

- Alf Henrikson (1993): Antiikin tarinoita 1-2, WSOY. ISBN 951-0-18515-9
- Arto Kivimäki ja Pekka Tuomisto (2000): Rooman keisarit, Karisto. ISBN 951-23-4094-1

Haettu osoitteesta http://fi.wikipedia.org../../../a/e/m/Aemilianus.html

Luokka: Rooman keisarit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Brezhoneg
- Česky
- Deutsch
- Eesti
- English
- Español
- Euskara
- Français
- Italiano
- עברית
- Latina
- Nederlands
- Polski
- Português
- Română
- Русский
- Slovenčina
- Српски / Srpski
- Svenska